24.5.2023
FI
Euroopan unionin virallinen lehti
C 182/3
V (Ilmoitukset)
KILPAILUPOLITIIKAN TOTEUTTAMISEEN LIITTYVÄT MENETTELYT
EUROOPAN KOMISSIO Ennakkoilmoitus yrityskeskittymästä (Asia M.11127 - TA / ANACAP / MANAGERS 2 / MRH TROWE) Yksinkertaistettuun menettelyyn mahdollisesti soveltuva asia (ETA:n kannalta merkityksellinen teksti)
(2023/C 182/03)
1.
Komissio vastaanotti 15. toukokuuta 2023 neuvoston asetuksen (EY) N:o 139/2004 4 artiklan mukaisen ilmoituksen ehdotetusta yrityskeskittymästä.
Ilmoitus koskee seuraavia yrityksiä: — TA Associates Management LP (TA, Yhdysvallat) — AnaCap Financial Partners Limited (AnaCap, Yhdistynyt kuningaskunta) — Lars Mesterheiden, Michael Hirzin, Ralph Rockelin ja Maximilian Claus Trowen sekä MRH Trowe Germany GmbH:n hiljattain hankkiman yrityksen perustajan, Matthias Edelmannin, omistamat rahoitusalan holdingyhtiöt (Managers 2, Saksa) — MRH Trowe Germany GmbH (MRH Trowe, Saksa).
TA, AnaCap ja Managers 2 hankkivat sulautuma-asetuksen 3 artiklan 1 kohdan b alakohdassa ja 3 artiklan 4 kohdassa tarkoitetun yhteisen määräysvallan yrityksessä MRH Trowe.
Keskittymä toteutetaan ostamalla osakkeita.
2.
Kyseisten yritysten liiketoiminnan sisältö on seuraava:
— TA on pääomasijoitusyhtiö, joka keskittyy teknologian, terveydenhuollon, rahoituspalvelujen ja kuluttaja- ja yrityspalvelujen aloihin Pohjois-Amerikassa, Euroopassa ja Aasiassa. — AnaCap on keskisuuriin yrityksiin sijoittava pääomasijoitusyhtiö, joka keskittyy ohjelmistoihin, teknologiaan ja palveluihin tehtäviin investointeihin Euroopan rahoitusekosysteemissä. — Managers 2 ei harjoita taloudellista toimintaa muutoin kuin siten, että se omistaa osakkeita finanssisijoituksia varten, eikä sen määräysvallassa ole muita yrityksiä. — MRH Trowen toiminta liittyy pääasiassa yksityis- ja yritysasiakkaiden vakuutusvälitykseen, riskikonsultointiin ja riskinarviointiin.
Se toimii myös vähäisessä määrin eläke- ja työsuhde-etuuksia koskevien ratkaisujen alalla, mukaan lukien välitys- ja konsultointipalvelut sekä eläkejärjestelmien hallinnointi. 3.
Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan.
Asiaa koskeva lopullinen päätös tehdään kuitenkin vasta myöhemmin.